**Óravázlat**

OKTATÁSI INTÉZMÉNY: Szent László Római Katolikus Teológiai Líceum

TANÍTÓ: Bajusz Beáta

OSZTÁLY: II. B osztály

DÁTUM: 2022.10.17.

MŰVELTSÉGTERÜLET: Művészet

TANTÁRGY: Kézimunka

AZ ÓRA TÉMÁJA: A Föld teremtése

AZ ÓRA TÍPUSA: Új ismeretet feldolgozó

ÁLTALÁNOS KOMPETENCIÁK:

2. Közhasznú, esztétikus alkotások készítése megfelelő anyagokból és technikákkal

SAJÁTOS KOMPETENCIÁK:

2.1. Megfelelő anyagok és technikák alkalmazása egy kívánt képi üzenet közvetítéséhez

2.3. Kreatív, változatos, egyedi kézműves munkák készítése

AZ ÓRA CÉLJA: a teremtés megismerése

MŰVELETESÍTETT FELADATOK:

A tanulók:

* nevezzenek meg olyan tárgyakat, amiből több van a világon;
* nevezzenek meg egyedi dolgokat a világon található dolgok közül;
* hallgassák meg figyelmesen, Vörös István: Az egyetlen kék bolygó című verset;
* soroljanak fel olyan tulajdonságokat, amelyek az egyediségre utalnak,
* hallgassák meg figyelmesen Hőnyi E. Katalin: F. Uraság című verset,
* véleményezzék az elhangzott állítást, miszerint: nem baj, ha nem értünk egyet mindenben,
* figyeljék meg Isten teremtéstörténetének gömbszerű ábrázolását a hozzá társuló történetmeséléssel,
* készítsék el a kiválasztott munkát az előttük található sablon segítségével, a mintát megfigyelésével;
* értékeljék egymás és saját munkájukat;

Módszerek/ eljárások: beszélgetés, megbeszélés, szemléltetés, elbeszélés, utasítás

Munkaformák: frontális, egyéni

DIDAKTIKAI ESZKÖZÖK: Szitakötő, színes ceruzák, olló, papír sablon, fonal, ragasztó

Szervezési formák, munkaformák: frontális, egyéni

Felhasznált irodalom:

Szitakötő, Hőnyi E. Katalin: F uraság, Vörös István: Az egyetlen kék bolygó

|  |  |
| --- | --- |
| Szitakötő – 59. szám | |
| Mi az, amiből több van? | Ötletelés és felsorolás, pl.: növények, tárgyak, stb. |
| Mi az, amiből csak egy van? | Egyedi dolgok megnevezése a világban: anya, Hold, szív, Föld. |
| Beszélgetés az egyediségről | Az egyetlen kék bolygó c. vers felolvasása.  Élet a Földön, minden élet és minden élőlény egyedi: saját tulajdonságok felsorolása, amelyek egyedivé tesznek bennünket. Pl.: csak én eszem úgy a…., külső és belső tulajdonságaink felsorolása. |
| Beszélgetés az egyetértésről és különbözőségeinkről | F. Uraság c. vers felolvasása  Egyediség és egyetértése vagy egyet nem értés.  Miért nem baj, ha nem értek egyet?  Isten különbözőnek, egyedinek teremtett minket, mint ahogyan a bolygónkat is a természet különböző, színes és gazdag elemeivel alkotta meg. |
| A Föld teremtése (a 7 nap)  Elkészítési útmutató és nyomtatható sablon:  <https://www.youtube.com/watch?v=Gn-bfk0RE_o>  <https://christianpreschoolprintables.com/creation-preschool-printables/7-days-of-creation-craft-globe/?utm_source=pinterest&utm_medium=social&utm_campaign=social-pug> | https://i.pinimg.com/564x/96/50/11/96501143e10bfa0f47c2254a5bf3edb4.jpg |





